CELEX: 32020R1309
Language: ga
Date: 2020-09-21 00:00:00
Title: Rialachán Cur Chun Feidhme (AE) 2020/1309 ón gComhairle an 21 Meán Fómhair 2020 lena gcuirtear chun feidhme Airteagal 21(2) de Rialachán (AE) 2016/44 maidir le bearta sriantacha i bhfianaise na staide sa Libia

21.9.2020   
               
               
                  GA
               
               
                  Iris Oifigiúil an Aontais Eorpaigh
               
               
                  LI 305/1
               
            
         RIALACHÁN CUR CHUN FEIDHME (AE) 2020/1309 ÓN gCOMHAIRLE
         an 21 Meán Fómhair 2020
         lena gcuirtear chun feidhme Airteagal 21(2) de Rialachán (AE) 2016/44 maidir le bearta sriantacha i bhfianaise na staide sa Libia
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2016/44 ón gComhairle an 18 Eanáir 2016 maidir le bearta sriantacha i bhfianaise na staide sa Libia agus lena n‐aisghairtear Rialachán (AE) Uimh. 204/2011 (1), agus go háirithe Airteagal 21(2) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 18 Eanáir 2016, ghlac an Chomhairle Rialachán (AE) 2016/44.
                  
               
                     (2)
                  
                  
                     An 27 Márta 2020, d’eisigh Ardionadaí an Aontais do Ghnóthaí Eachtracha agus don Bheartas Slándála (“an tArdionadaí”) dearbhú thar ceann an Aontais maidir leis an Libia inar iarradh ar na páirtithe uile cearta an duine agus an dlí idirnáisiúnta a urramú.
                  
               
                     (3)
                  
                  
                     An 12 Bealtaine 2020, d’eisigh an tArdionadaí dearbhú thar ceann an Aontais inar luadh gur de thiomantas an Aontais fós go ndéanfar trádbhac na Náisiún Aontaithe sa Libia a urramú go hiomlán. Cuireadh i dtreis chomh maith sa Dearbhú nach mór gach iarracht a dhéanamh a áirithiú go gcuirfear na rúin ábhartha ó Chomhairle Slándála na Náisiún Aontaithe chun feidhme go hiomlán agus go héifeachtach freisin ar theorainneacha talún agus aeir na Libia.
                  
               
                     (4)
                  
                  
                     Thairis sin, cuireadh i gcuimhne do na páirtithe sa Dearbhú nach mór dóibh an dlí idirnáisiúnta, lena n-áirítear an dlí daonnúil idirnáisiúnta, a urramú agus go ndéanfar iad siúd a sháraíonn é a thabhairt chun cuntais.
                  
               
                     (5)
                  
                  
                     Is cúis mhór imní don Chomhairle i gcónaí an staid sa Libia go háirithe a mhéid a bhaineann le gníomhaíochtaí a chuireann síocháin, slándáil nó cobhsaíocht na Libia i mbaol, lena n‐áirítear sáruithe ar thrádbhac arm na Náisiún Aontaithe agus iarrachtaí aindleathacha ola na Libia a smuigleáil, mar aon le sáruithe ar chearta an duine.
                  
               
                     (6)
                  
                  
                     Ós amhlaidh atá, agus i bhfianaise an ghéaraithe leanúnaigh atá ag teacht ar an bhforéigean sa Libia, ba cheart beirt atá freagrach as sáruithe ar chearta an duine, mar aon le trí eintiteas, a raibh lámh acu i sárú thrádbhac arm na Náisiún Aontaithe, a chur le liosta na ndaoine agus na n‐eintiteas atá faoi réir bearta sriantacha mar a leagtar amach in Iarscríbhinn III a ghabhann le Rialachán (AE) 2016/44.
                  
               
                     (7)
                  
                  
                     Ba cheart, dá bhrí sin, Iarscríbhinn III a ghabhann le Rialachán (AE) 2016/44 a leasú dá réir,
                  
               TAR ÉIS AN RIALACHÁN SEO A GHLACADH:
         
            Article 1
            Leasaítear Iarscríbhinn III a ghabhann le Rialachán (AE) 2016/44 i gcomhréir leis an Iarscríbhinn a ghabhann leis an Rialachán seo.
         
         
            Airteagal 2
            Tiocfaidh an Rialachán seo i bhfeidhm ar dháta a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, an 21 Meán Fómhair 2020.
            
               
                  Thar ceann na Comhairle
               
               
                  An tUachtarán
               
               J. BORRELL FONTELLES
            
         
         
            (1)  IO L 12, 19.1.2016, lch. 1.
      
      
         
            IARSCRÍBHINN
            
               (1)   
               I gCuid (A) (Daoine) d’Iarscríbhinn III a ghabhann le Rialachán (AE) 2016/44, cuirtear isteach na hiontrálacha seo a leanas:
               
                            
                        
                        
                           Ainm
                        
                        
                           Faisnéis aitheantais
                        
                        
                           Cúiseanna
                        
                        
                           Dáta an liostaithe
                        
                     
                           '20.
                        
                        
                           AL-WERFALLI, Mahmoud Mustafa Busayf
                           ar a dtugtar freisin AL-WARFALLI, Mahmud
                        
                        
                           Dáta breithe: 1978
                           Áit bhreithe: Werfalla Tribe, West of Libya or Elrseefa (Bani Walid)
                           Inscne: fireann
                        
                        
                           Tá Mahmoud al-Werfalli ina cheannasaí (leifteanant) ar Bhriogáid al-Saiga atá lonnaithe in Benghazi. Sa cháil sin dó, tá al‐Werfalli freagrach as sáruithe tromchúiseacha ar chearta an duine, lena n‐áirítear maruithe agus básuithe, agus páirt glactha aige go díreach nó go hindíreach sna sáruithe sin.
                           Tá Al-Werfalli luaite le trí dhuine dhéag is fiche a mharú idir Meitheamh 2016 agus Iúil 2017 i roinnt teagmhas chomh maith le deichniúr a bhású an 24 Eanáir 2018.
                        
                        
                           21.9.2020
                        
                     
                           21.
                        
                        
                           DIAB, Moussa
                           ar a dtugtar freisin DIAB, Mousa
                        
                        
                           Inscne: fireann
                        
                        
                           Tá Moussa Diab freagrach as sáruithe tromchúiseacha ar chearta an duine lena n‐áirítear gáinneáil ar dhaoine agus imircigh agus dídeanaithe a fhuadach, a éigniú agus a mharú agus páirt glactha aige go díreach sna sáruithe sin.
                           Choimeád sé imircigh agus dídeanaithe i mbraighdeanas i gcampa coinneála mídhleathach gar do Bani Walid áit ar caitheadh go cruálach agus go táireach leo. Maraíodh roinnt imirceach agus dídeanaithe nuair a rinne siad iarracht éalú as an gcampa coinneála.
                        
                        
                           21.9.2020
                        
                     
            
               (2)   
               I gCuid (B) (Eintitis) d'Iarscríbhinn III a ghabhann le Rialachán (AE) 2016/44, cuirtear isteach na hiontrálacha seo a leanas:
               
                            
                        
                        
                           Ainm
                        
                        
                           Faisnéis aitheantais
                        
                        
                           Cúiseanna
                        
                        
                           Dáta an liostaithe
                        
                     
                           '17.
                        
                        
                           Sigma Airlines
                           ar a dtugtar freisin Sigma Aviation; Air Sigma
                        
                        
                           Seoladh:
                           
                                       Markov Str. 11
                                    
                                 
                                       050013, Almaty, Kazakhstan
                                    
                                 Teil.: +77272922305
                           Suíomh gréasáin: https://airsigma.pro/
                           Cláraithe faoin ainm: Kenesbayev Umirbek Zharmenovich
                        
                        
                           Cuideachta aerlasta tráchtála is ea Sigma Airlines a oibríonn aerárthaí ar measadh gur sháraigh siad an trádbhac arm sa Libia a bunaíodh le Rún 1970 (2011) ó Chomhairle Slándála na Náisiún agus a trasuíodh in Airteagal 1 de Chinneadh (CBES) 2015/1333.
                           Tá aitheanta ag na Náisiúin Aontaithe go bhfuil Sigma Airlines ar cheann de na cuideachtaí aerlasta tráchtála atá ag feidhmiú gan trádbhac na Náisiún Aontaithe a bheith á chomhlíonadh aici.
                        
                        
                           21.9.2020
                        
                     
                           18.
                        
                        
                           Avrasya Shipping
                        
                        
                           Seoladh:
                           Liman Mh. Gezi Cd. Uimh: 22/3 İlkadım, Samsun, Turkey
                           Teil.: +90 549 720 1748
                           Ríomhphost: info@avrasyashipping.com
                           Suíomh gréasáin: http://www.avrasyashipping.com/iletisim
                        
                        
                           Cuideachta mhuirí is ea Avrasya Shipping a oibríonn soitheach ar a dtugtar Cirkin ar measadh gur sháraigh sí an trádbhac arm sa Libia a bunaíodh le Rún 1970 (2011) ó Chomhairle Slándála na Náisiún agus a trasuíodh in Airteagal 1 de Chinneadh (CFSP) 2015/1333.
                           Go sonrach, tá Cirkin luaite le hábhar míleata a iompar chuig an Libia i mBealtaine agus i Meitheamh na bliana 2020.
                        
                        
                           21.9.2020
                        
                     
                           19.
                        
                        
                           Med Wave Shipping
                        
                        
                           Seoladh:
                           
                                       Office 511, 5th Floor, Baraka Building, Dauwar Al-Waha, Jordan;
                                    
                                 
                                       Adel Al-Hojrat building n°3, 1rst Floor, opposite Swefieh, Mall-Swefieh PO Box 850880 Amman, 11185 Jordan;
                                    
                                 
                                       Ground Floor, Orient Queen Homes Building, John Kennedy, Ras Beirut, Lebanon
                                    
                                 Teil.: +962787064121; +96265865550; +96265868550
                           Ríomhphost: operation@medwave.co
                        
                        
                           Is cuideachta mhuirí é Med Wave Shipping a oibríonn soitheach ar a dtugtar Bana ar measadh gur sháraigh sí an trádbhac arm sa Libia a bunaíodh le Rún 1970 (2011) ó Chomhairle Slándála na Náisiún agus a trasuíodh in Airteagal 1 de Chinneadh (CFSP) 2015/1333.
                           Go sonrach, tá Bana luaite le hábhar míleata a iompar chuig an Libia i mí Eanáir 2020.'
                        
                        
                           21.9.2020